বিগ বস তেলুগু ৪

বিগ বস তেলুগু ৪ ভারতীয় আপাতবাস্তব টেলিভিশন অনুষ্ঠান বিগ বসের তেলুগু সংস্করণের চতুর্থ মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০২০ সালের ৬ই সেপ্টেম্বর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০২০ সালের ২০শে ডিসেম্বর তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার মার পাশাপাশি ডিজিটাল মাধ্যম ডিজনি+ হটস্টারে সম্প্রচারিত হয়েছে। ভারতীয় অভিনেতা আক্কিনেনি নাগার্জুনা পূর্ববর্তী মৌসুমের মতো এই মৌসুমেও উপস্থাপনা করেছেন, এছাড়াও এক সপ্তাহের জন্য সামান্থা রুথ প্রভু এই মৌসুমের উপস্থাপনা করেছেন।

১৯ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেতা অবিজিৎ দুদ্দালা জয়লাভ করেছেন, অন্যদিকে অখিল সার্থক প্রথম রানার-আপ হয়েছেন। এছাড়াও সৈয়দ সোহেল, আরিয়ানা গ্লোরি এবং অলেখ্য হরিকা ফাইনালে পৌঁছেছিলেন।

বিন্যাস
বিগ বস তেলুগু মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী অবিজিৎ দুদ্দালা

 স্থান  বাসিন্দা  পেশা      অবস্থা  ১  অবিজিৎ দুদ্দালা  অভিনেতা  দিন ১  দিন ১০৫   ২  অখিল সার্থক  অভিনেতা  দিন ১  দিন ১০৫   ৩  সৈয়দ সোহেল  অভিনেতা  দিন ১  দিন ১০৫   ৪  আরিয়ানা গ্লোরি  উপস্থাপিকা  দিন ১  দিন ১০৫   ৫  অলেখ্য হরিকা  নৃত্যশিল্পী  দিন ১  দিন ১০৫   ৬  মোনাল গাজ্জার  অভিনেত্রী  দিন ১  দিন ৯৮   ৭  মুক্কু অবিনাশ  অভিনেতা  দিন ১  দিন ৯১   ৮  লাস্য মঞ্জুনাথ  মডেল ও অভিনেত্রী  দিন ১  দিন ৭৭   ৯  মেহবুব শেখ  কন্টেন্ট নির্মাতা  দিন ১  দিন ৭০   ১০  আম্মা রাজশেখর  নৃত্য পরিচালক  দিন ১  দিন ৬৩   ১১  নোয়েল শন  সঙ্গীতশিল্পী  দিন ১  দিন ৫৩   ১২  দিবি ভদথ্য  মডেল ও অভিনেত্রী  দিন ১  দিন ৪৯   ১৩  কুমার সাই  অভিনেতা  দিন ১  দিন ৪২   ১৪  জোরদান সুজাতা  সংবাদ পাঠিকা  দিন ১  দিন ৩৫   ১৫  গঙ্গাভা  কন্টেন্ট নির্মাতা  দিন ১  দিন ৩৪   ১৬  স্বাতী দীক্ষিত  অভিনেত্রী  দিন ১  দিন ২৮   ১৭  দেবী নাগাভল্লী  সংবাদ পাঠিকা  দিন ১  দিন ২১   ১৮  কারাতে কল্যাণী  অভিনেত্রী  দিন ১  দিন ১৪   ১৯  সূর্য কিরণ  পরিচালক  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস তেলুগুর মৌসুম
বিষয়শ্রেণী:২০২০-এ ভারতীয় টেলিভিশন মৌসুম
বিষয়শ্রেণী:স্টার মার মৌলিক অনুষ্ঠান